text: Quant Cléomadès entendu
   Ot Sartan, si très esmeü
   Ot le cuer de dolour et d'ire,
   K'à paines le saroie dire ;
   Car de ce a oy parler
   Dont il ne se set conforter
   En riens qu'il puist penser ne faire.
   Lors pensa qu'il se vorroit traire
   Vers Chastel Noble trestout droit,
   Et pour les puceles metroit
   PageV02P052
   Son cors pour eles delivrer.
   Lors se commence à aviser
   Que Sartan et Durban diroit
   K'à Chastel Noble aler vouloit,
   Et pense qu'il lor mousterra
   Ce pour quoi aler vouloit là.
  